Пасяджэнне прадоўжылася выступленнем Наталлі Іванаўны Качанавай. Намеснік прэм’ер-міністра адразу запрасіла педагогаў да дыялогу і адказала на іх пытанні. Сустрэча прайшла пасля знакавай падзеі — Паслання прэзідэнта беларускаму народу і Нацыянальнаму сходу, таму пагаварыць было аб чым. Так, Наталля Іванаўна закранула пытанне становішча маладых педагогаў: “Важнае і сур’ёзнае пытанне, каб педагогі прыходзілі і заставаліся ў прафесіі. Для гэтага патрэбна матывацыя. Чарговы раз кіраўнік дзяржавы паставіў перад намі задачу вывучыць сітуацыю з зарплатамі маладых спецыялістаў і маладых педагогаў увогуле. Ужо сёння многія кіраўнікі, зацікаўленыя ў тым, каб малады педагог застаўся ў яго працаваць, знаходзяць формы і метады заахвочвання педагога. Задача пастаўлена, сітуацыя будзе вывучана, меры па падтрымцы маладых педагогаў будуць прыняты”.